Diari Oficial de la Generalitat Valenciana


Sumari del DOGV 2275, del 26-05-1994 (1994/831545)

ACORD de 10 de maig de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Oliva.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   2275

Data del DOGV
:   26-05-1994

Secció del DOGV
:   ALTRES DISPOSICIONS

Número del document
:   1994/831545


Data del document
:   10-05-1994

Organisme emissor
:   Conselleria d'Administració Pública

Tipus de document
:   Acord

ACORD de 10 de maig de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Oliva. [94/3465]  
El Govern Valencià, en la reunió de 10 de maig de 1994, adoptà l'acord següent:  
L'Ajuntament d'Oliva, després de l'aprovació del projecte d'urbanització i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del Pla Parcial Sector-6 Oliva-nova.  
Aquesta declaració d'urgent ocupació es justifica en la necessitat d'executar les obres, per tal de resoldre les infraestructures per a dotacions del sector on se situen, com són el subministrament d'energia elèctrica, la xarxa general de sanejament, i també la trama viària, de manera que resolga adequadament les connexions i els serveis urbanístics del sector i de les àrees de San Fernando, Bassetes i Devesa d'Oliva.  
Sotmès l'expedient a informació pública, els afectats han presentat al·legacions, que van ser desestimades pel Ple de la corporació en la sessió celebrada el dia 26 de novembre de 1993.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià,  
ACORDA:  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Oliva per a l'execució del projecte d'urbanització del Pla Parcial Sector-6 Oliva-Nova.  
Llista de béns afectats  
1. Tros de terra de secà al terme d'Oliva, partida d'Aigua Morta, amb una superfície de 640 metres quadrats, segons un amidament recent.  
Propietària: María Savall Ortiz.  
Domicili: carrer del Botànic Cavanilles, número 10, 2n., A, d'Oliva.  
Superfície que s'ha d'expropiar: 640 metres quadrats.  
Inscripció: la finca figura inscrita en el Registre de la Propietat d'Oliva en el tom 530, foli 87, finca número 17215.  
Constitueix la parcel·la 714 del polígon 10 del plànol cadastral.  
Descripció: habitatge compost de dos dormitoris, un lavabo, estança destinada a cuina-menjador i porxo; la superfície d'aquest és de 88,72 metres quadrats. Traster amb una superfície de 10,62 metres quadrats. Bassa de reg d'una dimensió de 6 x 3 metres, i d'una altura de 0,70 metres sobre el nivell del terreny. Tanca d'obra de 27 metres de longitud.  
2. Terra de secà al terme d'Oliva, partida Aigua Morta o Casa de Vidal, amb una superfície de 4.903 metres quadrats, segons un amidament recent.  
Propietari: Camilo Sanchis Nácher.  
Domicili: Músic Alvaro Marzal, núm. 8, d'Oliva.  
Superfície que s'ha d'expropiar: 4.903 metres quadrats.  
Inscripció: finca inscrita en el Registre de la Propietat d'Oliva en el tom 429, finca 14.307.  
Constitueix la parcel·la 941 del polígon 10 del plànol cadastral.  
3. Terra de secà al terme d'Oliva, partida d'Aigua Morta o Casa de Vidal, amb una superfície de 2.056 metres quadrats, segons un amidament recent.  
Propietaris: Isabel i Diego Mestre Climent, hereus de Diego Mestre Savall.  
Domicili: carrer de Santa Tereseta, núm. 10, d'Oliva.  
Superfície que s'ha d'expropiar: 2.056 metres quadrats.  
Inscripció: no figura inscrita.  
Constitueix la parcel·la 826 del polígon 10 del plànol cadastral.  
4. Terra de secà al terme d'Oliva, partida d'Aigua Morta o Casa de Vidal, amb una superfície de 1.679 metres quadrats, segons un amidament recent.  
Propietaris: Isabel i Diego Mestre Climent, hereus de Diego Mestre Savall.  
Domicili: carrer de Santa Tereseta, núm. 10, d'Oliva.  
Superfície que s'ha d'expropiar: 1.679 metres quadrats.  
Inscripció: no figura inscrita.  
Constitueix la parcel·la 940 del polígon 10 del plànol cadastral.  
5. Terra de secà al terme d'Oliva, partida de la Casa de Vidal, amb una superfície de 831 metres quadrats.  
Propietari: Salvador Roig Server.  
Domicili: carretera de Dénia, núm. 45, d'Oliva.  
Superfície que s'ha d'expropiar: 831 metres quadrats.  
Inscripció: figura inscrita al Registre de la Propietat d'Oliva en el tom 90, foli 144, finca número 3209.  
Constitueix les subparcel·les 838 i 839 del polígon 10 del plànol cadastral.  
6. Terra de secà al terme d'Oliva, partida d'Aigua Morta, amb una superfície, segons un amidament recent, de 2.273 metres quadrats.  
Propietari: Evaristo Camps Sifres.  
Domicili: carrer del literat Azorín, 5 d'Oliva.  
Superfície que s'ha d'expropiar: 2.273 metres quadrats.  
Inscripció: no figura inscrita.  
Constitueix la parcel·la 1048 del polígon 10 del plànol cadastral.  
7. Terra de secà al terme d'Oliva, partida d'Aigua Morta, amb una superfície de 3.814 metres quadrats.  
Propietaris: Domingo i Vicente Morell Fullana.  
Domicili: carrer de Gabriel Ciscar, 14, d'Oliva.  
Superfície que s'ha d'expropiar: 3.814 metres quadrats.  
Inscripció: no figura inscrita.  
Constitueix la parcel·la 1047 del polígon 10 del plànol cadastral.  
8. Terra de secà al terme d'Oliva, partida Aigua Morta, amb una superfície segons recent amidament de 1.238 metres quadrats.  
Propietari: José Miñana Tarraso.  
Domicili: carrer de Centelles, número 19, d'Oliva.  
Superfície que s'ha d'expropiar: 1.238 metres quadrats.  
Inscripció: no figura inscrita.  
Constitueix la parcel·la 1090 del polígon 10 del plànol cadastral.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament d'Oliva, al·legacions, a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest Acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 10 de mayo de 1994  
El conseller secretari del Govern Valencià,  
LUIS BERENGUER FUSTER